CELEX: 32005R0129
Language: da
Date: 2005-01-20 00:00:00
Title: Kommissionens forordning (EF) nr. 129/2005 af 20. januar 2005 om tarifering af visse varer i den kombinerede nomenklatur og om ændring af forordning (EF) nr. 955/98

28.1.2005   
            
            
               DA
            
            
               Den Europæiske Unions Tidende
            
            
               L 25/37
            
         
      KOMMISSIONENS FORORDNING (EF) Nr. 129/2005
   af 20. januar 2005
   om tarifering af visse varer i den kombinerede nomenklatur og om ændring af forordning (EF) nr. 955/98
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvist er baseret på specifikke fællesskabsregler med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ved anvendelse af nævnte almindelige tariferingsbestemmelser skal de varer, der er anført i kolonne 1 i skemaet i bilaget til denne forordning, tariferes i de i kolonne 2 nævnte KN-koder i henhold til de begrundelser, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med fællesskabsretten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2) i et tidsrum på tre måneder.
            
         
               (5)
            
            
               Tariferingen af frekvensapparater i Kommissionens forordning (EF) nr. 955/98 af 29. april 1998 om tarifering af visse varer i den kombinerede nomenklatur (3) har ført til tarifering af såkaldte »hjemmebiografsystemer« i KN-kode 8543 89 95. Sådanne tariferinger er ikke i overensstemmelse med tariferingen indeholdt i bilaget til nærværende forordning og skal anses for at være ukorrekte.
            
         
               (6)
            
            
               Forordning (EF) nr. 955/98 bør derfor ændres i overensstemmelse hermed.
            
         
               (7)
            
            
               De i denne forordning fastsatte foranstaltninger er i overensstemmelse med udtalelse fra Toldkodeksudvalget —
            
         UDSTEDT FØLGENDE FORORDNING:
   Artikel 1
   De varer, der er anført i kolonne 1 i skemaet i bilaget, tariferes i den kombinerede nomenklatur i de i kolonne 2 i skemaet nævnte KN-koder.
   Artikel 2
   Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med fællesskabsretten fastsat i denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.
   Artikel 3
   Punkt 2 i bilaget til forordning (EF) nr. 955/98 slettes.
   Artikel 4
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 20. januar 2005.
      
         
            På Kommissionens vegne
         
         László KOVÁCS
         
         
            Medlem af Kommissionen
         
      
   
   
      (1)  EFT L 256 af 7.9.1987, s. 1. Senest ændret ved Kommissionens forordning (EF) nr. 1989/2004 (EUT L 344 af 20.11.2004, s. 5).
   
      (2)  EFT L 302 af 19.10.1992, s. 1. Senest ændret ved tiltrædelsesakten af 2003.
   
      (3)  EFT L 133 af 7.5.1998, s. 12.
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              En vare i et sæt til detailsalg bestående af:
                              
                                          —
                                       
                                       
                                          et kombineret apparat (en forstærker, en AM/FM-radiofonimodtager og en dvd/cd-afspiller)
                                       
                                    
                                          —
                                       
                                       
                                          en subwoofer
                                       
                                    
                                          —
                                       
                                       
                                          fem højtalere og
                                       
                                    
                                          —
                                       
                                       
                                          en fjernbetjening.
                                       
                                    Varen (kendt som et »hjemmebiografsystem«) er beregnet til lyd- og videounderholdning i hjemmet, hovedsagelig ved gengivelse af lyd og billeder lagret på en dvd.
                           
                        
               
                  8521 90 00
               
               
                  Tarifering i henhold til almindelig tariferingsbestemmelse 1, 3 b) og 6 vedrørende den kombinerede nomenklatur, bestemmelse 3 til afsnit XVI og teksten til KN-kode 8521 og 8521 90 00.
                  Varen er et sæt til detailsalg, hvor den karaktergivende bestanddel er det kombinerede apparat (almindelig tariferingsbestemmelse 3 b)).
                  Det kombinerede apparats hovedfunktion, jf. bestemmelse 3 til afsnit XVI, er dvd/cd-afspilleren. Forstærkning af lyden og gengivelse af radiosignaler er sekundære funktioner i forhold til videogengivelse.
                  Sættet skal derfor tariferes som et apparat til gengivelse af video under KN-kode 8521 90 00.
               
            
                  
                              2.
                           
                           
                              En vare i et sæt til detailsalg bestående af:
                              
                                          —
                                       
                                       
                                          en AM/FM-radiofonimodtager med en forstærker
                                       
                                    
                                          —
                                       
                                       
                                          en dvd/cd-afspiller
                                       
                                    
                                          —
                                       
                                       
                                          en subwoofer
                                       
                                    
                                          —
                                       
                                       
                                          fem højtalere og
                                       
                                    
                                          —
                                       
                                       
                                          en fjernbetjening.
                                       
                                    Varen (kendt som et »hjemmebiografsystem«) er beregnet til lyd- og videounderholdning i hjemmet, hovedsagelig ved gengivelse af lyd og billeder lagret på en dvd.
                           
                        
               
                  8521 90 00
               
               
                  Tarifering i henhold til almindelig tariferingsbestemmelse 1, 3 b) og 6 til den kombinerede nomenklatur og teksten til KN-kode 8521 og 8521 90 00.
                  Varen er et sæt til detailsalg, hvor den karaktergivende bestanddel er dvd/cd-afspilleren.
                  Sættet skal derfor tariferes som et apparat til gengivelse af video under KN-kode 8521 90 00.
               
            
                  
                              3.
                           
                           
                              Et netværksanalyseapparat i et kabinet, bestående af et analysemodul, en registreringshukommelse og et interface til en automatisk databehandlingsmaskine (ADB).
                              Analyseapparatet er beregnet til at skaffe oplysninger om netværkets præstation ved at undersøge netværksaktivitet, dekodning af alle vigtige protokoller og udvikle netværkstrafik.
                              ADB-maskinen foreligger ikke sammen med analyseapparatet.
                           
                        
               
                  9031 80 39
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, bestemmelse 5 E til kapitel 84, supplerende bestemmelse 1 til kapitel 90 og teksten til KN-kode 9031, 9031 80 og 9031 80 39.
                  Analyseapparatet, der udfører en bestemt funktion ved hjælp af analysemodulet, er undtaget fra position 8471 i overensstemmelse med bestemmelse 5 E til kapitel 84.
                  Analyseapparatet er specifikt udformet til at analysere datatrafik i et netværk og ikke til at måle eller kontrollere elektriske størrelser; derfor er apparatet udelukket fra position 9030.
               
            
                  
                              4.
                           
                           
                              Et netværksanalyseapparat i et kabinet, bestående af en central management-bus, et analysemodul, en automatisk databehandlingsmaskine, en skærm og et tastatur.
                              Analyseapparatet er beregnet til at udføre følgende funktioner:
                              
                                          —
                                       
                                       
                                          at analysere det operationelle niveau i eksisterende netværk og netværksprodukter
                                       
                                    
                                          —
                                       
                                       
                                          simulere trafik- og fejlsituationer i eksisterende netværk og netværksprodukter
                                       
                                    
                                          —
                                       
                                       
                                          at udvikle netværkstrafik.
                                       
                                    
                        
               
                  9031 80 39
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, bestemmelse 5 E til kapitel 84, supplerende bestemmelse 1 til kapitel 90 og teksten til KN-kode 9031, 9031 80 og 9031 80 39.
                  Analyseapparatet, der udfører en bestemt funktion ved hjælp af analysemodulet, er undtaget fra position 8471 i overensstemmelse med bestemmelse 5 E til kapitel 84.
                  Analyseapparatet er specifikt udformet til at analysere datatrafik i et netværk og ikke til at måle eller kontrollere elektriske størrelser; derfor er apparatet udelukket fra position 9030.